ŠKOLA U PRIRODI 6. 6. 2022. – 10. 6. 2022.

**NAPUTAK ZA RODITELJE**

**Vrijeme polaska**: 6 .lipanja 2022. godine u 8.00 sati kod sportske dvorane /Primorska 9/

**Dolazak u Selce** oko 10.30 sati

Prilikom dolaska u Selce razredna učiteljica javit će predstavniku roditelja svoga razreda, a onda će roditelj staviti obavijest u zajedničku Viber grupu. Ako se budu pojavili problemi i nedoumice, razredna učiteljica će zvati roditelje djeteta, ali za vrijeme trajanja Škole u prirodi neće obavljati svakodnevne individualne konzultacije s roditeljima.

Učenici mogu ponijeti mobitel i koristiti ga za poziv roditeljima navečer od 19 do 20 sati. Preporučamo da ponese neki stariji, manje vrijedan model zato što učiteljice, a ni Hostel ne odgovaraju za nestanak vrijednih predmeta. Preko dana mobiteli će biti pod ključem u ormaru.

**Povratak:** 10.lipnja 2022.godine oko 13 sati.

**Što djeca trebaju ponijeti**:

* pidžamu, donje rublje, čarape, majice kratkih rukava, kratke hlače, trenirku, laganu jaknu, maramice, kućne papuče, kupaći kostim, ručnik za plažu i za osobnu higijenu, kapu za zaštitu od sunca, te nešto toplije odjeće u slučaju lošeg vremena,
* za tjelesno-zdravstvenu kulturu-tenisice
* pribor za osobnu higijenu-sapun ili gel za tuširanje, pribor za pranje zubi, češalj
* kremu za sunčanje,
* mali kišobran ili kišnu kabanicu
* društvene igre po želji
* školski pribor po dogovoru s učiteljicom

**Naša preporuka je da:**

* napravite popis stvari koje će biti u koferu ili putnoj torbi
* obilježite odjeću i stvari svojeg djeteta
* putnu torbu pakirate zajedno sa djetetom kako bi dijete znalo što sve ima u torbi te kako bi zapamtilo izgled stvari
* dijete ne nosi vrijedne stvari jer u slučaju gubitka nitko ne odgovara za njih (odnosi se na nakit, fotoaparat, mobitel visoke cjenovne kategorije)
* dijete ne nosi puno novaca
* preporuka za iznos džeparca jest 200 kn koje biste trebali usitniti, staviti u kovertu na kojoj je napisano djetetovo ime i prezime.

Kovertu s usitnjenim džeparcem i zdravstvenom iskaznicom djeca predaju učiteljici.

**Na dan putovanja:**

* prije puta malo jesti i piti, ponijeti sendvič i sok, po potrebi djeteta popiti tabletu protiv mučnine, ponijeti plastičnu vrećicu u slučaju mučnine.

Na roditeljskom sastanku upoznati ste s planom i programom rada te uvjetima u kojima će se rad izvoditi.

Djecu treba upozoriti na pravila lijepog ponašanja kod jela, spavanja i zajedničkog stanovanja.

Učiteljicu morate upoznati s bolestima i navikama djeteta. Ukoliko vaše dijete troši neke lijekove treba ih dati učiteljicama i uputiti je u primjenu lijeka.

Liječnik se nalazi u Hostelu Karlovac.

NE BRINITE , S  UČITELJICOM JE VAŠE DIJETE SIGURNO I VRATIT ĆE SE ZADOVOLJNO !